stanford-oval/wikipedia huggingface dataset:
ישיבת מעלה אליהו
פעילות הישיבה

כיום לומדים בישיבה כ-200 בחורים וכ-50 אברכים. סביב לה התפתחה קהילה של כ-100 משפחות דתיות, שהגיעו אליה מתוך רצון לחיות חיי תורה בעיר חילונית, ולהגביר את התורה והיהדות בה.
הישיבה מחנכת לשירות בצה"ל. חלק מהבחורים מתגייסים דרך מסלול הסדר מרכז וחלקם מתגייסים לשירות צבאי מלא. הישיבה מפעילה גם תוכנית לימוד לחיילים עורפיים המשרתים בבסיסים באזור תל אביב.
בשנת 2020 שלח ראש עיריית תל אביב, רון חולדאי, מכתב אל הישיבה בעקבות טענות לאמירות להט"בופוביות בשיעוריה.
בנוסף ללימודים, פועלים בחסות הישיבה כמה מיזמים חברתיים בתחומי הזהות היהודית:
"כנפיים" – תוכנית הכנה לבר מצווה לילדים מתל אביב.
'"קשר לחולים" – בשבתות וחגים מבקרים תלמידי הישיבה בבית החולים איכילוב כדי לשמח חולים ולערוך בשבילם קידוש.
"קשר של אמת" – בשיתוף עם חברה קדישא תל אביב-יפו נשלחים תלמידי הישיבה לסייע למשפחות אבלות במהלך השבעה.
"מפגשים" – מפגשים חודשיים בין נשות הקהילה לבין נשים חילוניות מהאזור.
"קשר" – ב-2010 הפיקו אלבום בשם "שעת נעילה" המכיל את הלחנים המוכרים של תפילות יום הכיפורים. מטרת האלבום להנגיש את נוסח התפילה לציבור כדי לסייע לכל המשתתפים בתפילות לחוש שייכות. האלבום הופק בשיתוף ארגון צהר, המרכז תפילות ציבוריות בכל הארץ, ונמכר באלפי עותקים.[דרושה הבהרה]
הישיבה מפעילה מספר מעונות יום לילדים במסגרת "מעון דפנה", בהם כ-100 ילדים חילוניים ודתיים בגילאי 3 חודשים עד 3 שנים.
הערות שוליים

↑  אודות | כללי, באתר www.ytlv.co.il
↑   יאיר נהוראי, שלום תל-אביבים, הכירו את הישיבה שפועלת מתחת לאף שלכם, באתר הארץ, 19 בינואר 2020
↑   אזכרה לציון שנה לפטירתו של מו"ר הרב מרדכי שטרנברג זצ"ל, סרטון בערוץ "ישיבת תל אביב "מעלה אליהו"", באתר יוטיוב (אורך: 01:30:36)
↑  מחנך לדורות, שיא חדש של תלמידים בישיבות הציונות הדתית, באתר רוטר נט, ‏18.08.23
↑  דביר עמר, הרב חיים גנץ: "את יוני שטיינברג עניינה רק מסירות נפש", באתר ערוץ 7, 9 באוקטובר 2023
↑  הנקודה היהודית בתל - אביב, באתר "גיידסטאר ישראל"
↑   ערב הורים תשפג התורה - נשמת העם מור רהי הרב חיים גנץ, באתר vimeo
↑  אריה יואלי, ‏ב-70 שניות: כך בנו בישיבה בתל אביב קומה שנייה. צפו, באתר "סרוגים", 23 בספטמבר 2022
↑  אריה יואלי, ‏ב-70 שניות: כך בנו בישיבה בתל אביב קומה שנייה. צפו, באתר "סרוגים", 23 בספטמבר 2022
↑  דביר עמר, קמפיין הסתה נגד ישיבת מעלה אליהו, באתר ערוץ 7, 11 במאי 2023
↑  גיא נרדי, הוועדה המקומית החליטה: הישיבה שעוררה סערה לא תעבור לרחוב קליי בצפון ת"א, באתר כלכליסט, 29 ביוני 2023
↑  פוסט של חבר מועצת העיר ראובן לדיאנסקי, באתר פייסבוק, ‏1 במאי 2023
↑  אריה יואלי, ‏בוטל האישור להקמת הבניין של ישיבת מעלה אליהו, באתר "סרוגים", 28 ביוני 2023;
גיא נרדי, הוועדה המקומית החליטה: הישיבה שעוררה סערה לא תעבור לרחוב קליי בצפון ת"א, באתר כלכליסט, 29 ביוני 2023
↑  איתי שיקמן איתי שיקמן, חולדאי נגד הישיבה שהרצתה על "להט"ביסטן", באתר כאן – תאגיד השידור הישראלי, 10 במרץ 2020
↑  קשר בר מצווה, באתר ישיבת מעלה אליהו
↑  קשר לחולים, באתר ישיבת מעלה אליהו
↑  קשר של אמת, באתר ישיבת מעלה אליהו
↑  שעת נעילה – לא רק לדתיים , אתר מורשת
↑  יואב פרידמן, המדריך המוזיקלי לתפילות יום כיפור, באתר ynet, 13 בספטמבר 2010
| --- | --- |
בקרת זהויות :  NLI: 987007400561805171  VIAF: 82154923686863780003   WorldCat (עם VIAF): 82154923686863780003 
שיעור של ראש הישיבה הרב חיים גנץ
The Overview

The Overview (בתרגום חופשי: "המבט הכולל") הוא אלבום האולפן השמיני של מוזיקאי הרוק המתקדם האנגלי סטיבן וילסון אשר יצא לאור ב-14 במרץ 2025. האלבום, אשר אורכו כ-41 דקות ומחולק לשתי רצועות בלבד, חוזר לצליל רוק מתקדם לאחר שבאלבומיו האחרונים וילסון פנה יותר לסגנונות הפופ והאלקטרוניקה, אם כי האלבום מושפע ממוזיקת רוק החלל שהייתה פופולרית בסוף שנות השישים ובתחילת שנות השבעים, ולכן גם כן שופע בצלילים אלקטרוניים.
רקע

האלבום הוא אלבום קונספט בנושא אפקט המבט הכולל, שמתייחס לשינוי הקוגניטיבי שדווח על ידי מספר אסטרונאוטים כאשר התבוננו בכדור הארץ מהחלל. הקונספט שימש כנקודת התחלה לצליל האלבום, אשר תואר על ידי וילסון כדומה לזה של פינק פלויד, Tangerine Dream ו-ואנגליס "בהקשר מודרני". וילסון הצהיר שהאלבום הולך להיות מושפע מרוק מתקדם באופן ניכר יותר מרוב המוזיקה שהוציא בשנים האחרונות, מפני שהרגיש שהקונספט התאים את עצמו היטב לסגנון.
ב-25 בפברואר 2025 האלבום והסרט הנלווה לו, אשר נוצר על ידי מיילס סקארין, זכו להצגת בכורה באולם הקולנוע BFI IMAX שבלונדון. לצד מהודרת האלבום העיקרית שוחררה מהודרת דלוקס מוגבלת אשר כוללת שעה נוספת של מוזיקה תחת השם "The Alterview". סיבוב הופעות לשם קידום האלבום, סיבוב הסולו הראשון של וילסון מזה כשבע שנים, צפוי לצאת לדרך ב-1 במאי 2025.
רשימת רצועות

המוזיקה לשירים הולחנה על ידי סטיבן וילסון.
| The Overview> מס' | The Overview> שם | The Overview> מילים | The Overview> משך | The Overview>  | The Overview>  | The Overview>  | The Overview>  | The Overview>  | The Overview>  |
| --- | --- | --- | --- | --- | --- | --- | --- | --- | --- |
| 1. | Objects Outlive Us "No Monkey's Paw"  "The Buddha of the Modern Age"  "Objects: Meanwhile"  "The Cicerones"  "Ark"  "Cosmic Sons of Toil"  "No Ghost on the Moor"  "Heat Death of the Universe" | סטיבן וילסון, אנדי פרטרידג' | 23:17 |  |  |  |  |  |  |
| 2. | The Overview "Perspective"  "A Beautiful Infinity I"  "Borrowed Atoms"  "A Beautiful Infinity II"  "Infinity Measured in Moments"  "Permanence" | סטיבן וילסון | 18:27 |  |  |  |  |  |  |
| משך כולל: | משך כולל: | משך כולל: | 41:44 |  |  |  |  |  |  |
מבצעים > "Objects Outlive Us"

סטיבן וילסון – שירה, גיטרה, גיטרה בס, קלידים, כלי הקשה, פסנתר, הרמוניום, הפקה מוזיקלית, מיקסינג, טכנאות קול
אדם הולצמן – אורגן האמונד, מלוטרון, פסנתר, פנדר רודס, סינתיסייזר
רנדי מקסטין – קולות רקע, גיטרה, אפקטים קוליים, שירה
ת'יאו טראוויס – חליל, סקסופון
ראסל הולצמן – תופים
וילו בגס – שירה
מבצעים > "The Overview"

סטיבן וילסון – שירה, גיטרה, גיטרה בס, תכנות תופים, קלידים, כלי הקשה, פסנתר, הרמוניום, הפקה מוזיקלית, מיקסינג, טכנאות קול
אדם הולצמן – קולות רקע, פסנתר, פנדר רודס, סינתסייזר
רנדי מקסטין – קולות רקע, גיטרה, קלידים, אפקטים קוליים, יוקולילי, שירה
קרייג בלנדל – תופים
ת'יאו טראוויס – סקסופון
רותם וילסון – קריינות
הערות שוליים

↑  "I’ve gone back to a more progressive style." Steven Wilson will release new album The Overview in March, Louder, 20 בדצמבר 2024
↑  The Overview Album + Film Preview Events, Steven Wilson HQ, 23 בינואר 2025
↑  The Overview Limited Edition 3-Disc Earbook, Steven Wilson HQ, 14 במרץ 2025
| --- | --- |
בקרת זהויות :  MusicBrainz release group: 9301c6fd-4f7f-41cc-b051-c7efa673f7c9
הדליה השחורה (סרט)

| --- | --- |

 מבוסס על:  The Black Dahlia 
 בימוי:  בריאן דה פלמה 
 הופק בידי:  ארט לינסון 
 תסריט:  ג'יימס אלרוי, ג'וש פרידמן 
 עריכה:  ביל פנקו 
 שחקנים ראשיים:  ג'וש הארטנט פטריק פישלר רייצ'ל מיינר קווין דאן קיי די לאנג ויקטור מקגווייר ריצ'רד ברייק William Finley טרוי אוונס פפה סרנה ג'מימה רופר ג'ון קוונה איאן מקניס מיה קירשנר (אליזבט שורט) הילרי סוונק סקרלט ג'והנסון ארון אקהרט פיונה שו מייק סטאר Fatso-Fasano גרג הנרי רוז מק'גוון בריאן דה פלמה סטיב אסטין Mia Frye Mike O'Connell בפסקה זו 2 רשומות נוספות שטרם תורגמו 
 מוזיקה:  מרק אישם 
 צילום:  וילמוש ז׳יגמונד 
 מדינה:  ארצות הברית, צרפת, גרמניה 
 חברת הפקה:  Nu Image, סרטי מילניום 
 חברה מפיצה:  סרטי יוניברסל 
 שיטת הפצה:  וידאו על פי דרישה 
 הקרנת בכורה:  30 באוגוסט 2006 
 משך הקרנה:  121 דק' 
 שפת הסרט:  אנגלית, גרמנית 
 סוגה:  סרט פשע, סרט להט"בי, סרט מבוסס יצירה ספרותית, סרט דרמה, נאו-נואר, פילם נואר, סרט בלשי 
 מקום התרחשות:  לוס אנג'לס 
 הכנסות באתר מוג'ו:   blackdahlia
 אתר רשמי
 דף הסרט ב־IMDb
 
הדליה השחורה (באנגלית: The Black Dahlia) הוא סרט מותחן נאו-נואר אמריקאי משנת 2006, בבימויו של בריאן דה פלמה, המבוסס על ספרו של ג'יימס אלרוי מ-1987. הסרט מתאר את חקירת רציחתה האכזרית של אליזבת שורט, שחקנית צעירה בלוס אנג'לס של שנות ה-40, פרשה שהפכה לאחת מתעלומות הרצח המפורסמות ביותר בארצות הברית. בסרט מככבים ג'וש הארטנט בתפקיד בלש המשטרה דוויט "באקי" בלייכרט, אהרון אקהרט כשותפו לי בלאנשרד, סקרלט ג'והנסון כקיי לייק, חברתו של לי, והילרי סוונק כמדלן לינסקוט, אישה מסתורית הקשורה לחקירה.
הזכויות על הרומן נרכשו על ידי דה פלמה ב-1997, כאשר במקור דייוויד פינצ'ר היה אמור לביים את הסרט. דה פלמה נשכר בסופו של דבר לאחר שפינצ'ר פרש כדי לביים את "זודיאק" במקום. הצילומים העיקריים החלו בסופיה באפריל 2005, עם צילומים נוספים בלוס אנג'לס.
"הדליה השחורה" הוקרן בבכורה בפסטיבל הסרטים הבינלאומי ה-63 בוונציה ב-30 באוגוסט 2006, שם היה מועמד לפרס אריה הזהב. הסרט יצא לאקרנים באופן תיאטרלי בארצות הברית ב-15 בספטמבר 2006, וזכה לביקורות שליליות ברובן מצד המבקרים, כאשר כמה מהם סברו שהעלילה מסובכת מדי, אם כי המשחק של קירשנר זכה לשבחים מיוחדים. הסרט גם כשל בקופות, והכניס 49.3 מיליון דולר לעומת תקציב של 50 מיליון דולר. כתוצאה מכך, דה פלמה נדחק למעשה ממערכת האולפנים ההוליוודית, וסרטי הקולנוע הבאים שלו מומנו על ידי אולפנים עצמאיים. בטקס פרסי אוסקר ה-79, וילמוש זיגמונד היה מועמד לפרס אוסקר לצילום הטוב ביותר.
עלילה

הסרט מתרחש בלוס אנג'לס של שנות ה-40, ועוקב אחר שני בלשי משטרה, דוויט "באקי" בלייכרט (ג'וש הארטנט) ולי בלאנשרד (אהרון אקהרט), שניהם מתאגרפים לשעבר. השניים נקראים לחקור את רציחתה האכזרית של אליזבת שורט (מיה קירשנר), שחקנית צעירה המכונה "הדליה השחורה". במהלך החקירה, באקי מוצא את עצמו נמשך למדלן לינסקוט (הילרי סוונק), אישה מסתורית ממשפחה עשירה, בעוד לי הופך אובססיבי לפתרון התיק, מה שמוביל למתחים במערכת היחסים שלו עם חברתו קיי לייק (סקרלט ג'והנסון). החקירה חושפת רשת סבוכה של שחיתות, תככים ותשוקות אפלות, המטלטלת את חייהם של כל המעורבים.
צוות השחקנים

ג'וש הארטנט – דוויט "באקי" בלייכרט, בלש משטרה ומתאגרף לשעבר.
ארון אקהרט – לי בלאנשרד, שותפו של באקי ובלש משטרה.
סקרלט ג'והנסון – קיי לייק, חברתו של לי.
הילרי סוונק – מדלן לינסקוט, אישה מסתורית הקשורה לחקירה.
מיה קירשנר – אליזבת שורט, השחקנית הצעירה שנרצחה.
ביקורות

הסרט "הדליה השחורה" קיבל ביקורות מעורבות. באתר Rotten Tomatoes הוא זכה לציון של 32% על סמך 169 ביקורות, עם הקונצנזוס: "למרות העיצוב האמנותי המרשים, הסרט סובל מעלילה מסובכת ומשחק לא אחיד." באתר Metacritic הסרט קיבל ציון ממוצע של 49 מתוך 100, המבוסס על 33 ביקורות, המעיד על "ביקורות מעורבות או ממוצעות".
בישראל, נחום מוכיח מאתר "הבמה" כתב: "הדליה השחורה מרהיב קולנועית בכל הפרמטרים של העשייה הטכנית, אבל כשהדברים מגיעים לעלילה, לוקח משהו כמו 40 דקות כדי לאבד את קצה החוט ולא להבין מי נגד מי."
הערות שוליים

↑  קולנוע - "הדליה השחורה" –כישלון מפואר, באתר www.habama.co.il
| --- | --- |
בקרת זהויות :  NKC: unn2008450297
אסון מהלך

| --- | --- |

 בימוי:  ג'אד אפאטו 
 הופק בידי:  ג'אד אפאטו 
 תסריט:  איימי שומר 
 שחקנים ראשיים:  איימי שומר (Amy Townsend) ברי לארסון (Kim Townsend) ביל היידר (Dr. Aaron Conners) לברון ג'יימס (לברון ג'יימס) מתיו ברודריק (מתיו ברודריק) Colin Quinn (Gordon Townsend) מקס אלכסנדר טים מדואס Kyle Dunnigan Claudia O'Doherty ניקי גלזר Bridget Everett Ajay Mehta כריס אוורט לזלי ג'ונס מת'וד מן מארב אלברט Tony Romo Rachel Feinstein פיט דייווידסון Keith Robinson קייטי מיקסון דייב אטל ונסה בייאר טילדה סווינטון ג'ון סינה ג'וש סגארה Marina Franklin רנדל פארק עזרא מילר מריסה טומיי Jon Glaser דניאל רדקליף מייק בירביגליה נורמן לויד אמארה סטודמאייר בפסקה זו רשומה אחת נוספת שטרם תורגמה 
 מוזיקה:  ג'ון בריאון 
 צילום:  ג'ודי לי ליפס 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  UIP Duna, נטפליקס 
 שיטת הפצה:  וידאו על פי דרישה 
 הקרנת בכורה:  15 במרץ 2015 
 משך הקרנה:  124 דק' 
 שפת הסרט:  אנגלית 
 סוגה:  סרט קומדיה, קומדיה רומנטית 
 מקום התרחשות:  ניו יורק 
 הכנסות באתר מוג'ו:   trainwreck15
 www.trainwreckmovie.com
 דף הסרט ב־IMDb
 
אסון מהלך (באנגלית: Trainwreck) הוא סרט קומדיה רומנטית אמריקאי משנת 2015, בבימויו של ג'אד אפאטו, על פי תסריט מאת איימי שומר, שגם מככבת בתפקיד הראשי. הסרט מציג את סיפורה של איימי, עיתונאית שנהנית מחיים חסרי מחויבות, אך מוצאת את עצמה מתמודדת עם האפשרות של מערכת יחסים רצינית כשהיא פוגשת רופא ספורט מצליח. בתפקידים הראשיים מככבים איימי שומר, ביל היידר, ברי לארסון, טילדה סווינטון, לברון ג'יימס וג'ון סינה. הסרט הופק בתקציב של 35 מיליון דולר והכניס כ-140.8 מיליון דולר ברחבי העולם.
עלילה

בילדותה, אביה של איימי לימד אותה כי מונוגמיה אינה מציאותית, והשפיע על תפיסתה את מערכות היחסים. בבגרותה, היא עובדת ככתבת במגזין גברים מצליח בניו יורק, חיה ללא מחויבות ונמנעת מהתמסרות רגשית. כאשר היא נשלחת לראיין את ד"ר אהרון קונורס, רופא ספורט מצליח ומוערך, נוצרת ביניהם כימיה בלתי צפויה. איימי, שמורגלת לקשרים שטחיים, מתקשה להסתגל לרעיון של מערכת יחסים רצינית. במהלך הסרט היא נאלצת להתמודד עם פחדיה ממחויבות ולבחון מחדש את גישתה לאהבה ולחיים האישיים שלה.
צוות השחקנים

איימי שומר – איימי, עיתונאית שחיה ללא מחויבות.
ביל היידר – ד"ר אהרון קונורס, רופא ספורט מצליח.
ברי לארסון – קים, אחותה של איימי.
טילדה סווינטון – דיאנה, העורכת הקשוחה של מגזין הגברים בו איימי עובדת.
לברון ג'יימס – מגלם את עצמו, חברו הקרוב של אהרון.
ג'ון סינה – סטיבן, מאמן כושר והחבר המזדמן של איימי.
ביקורות

הסרט "אסון מהלך" קיבל ביקורות חיוביות. באתר Rotten Tomatoes הוא זכה לציון של 84% מתוך 229 ביקורות, עם הקונצנזוס: "בעזרת התסריט השנון של איימי שומר והבימוי הרגיש של ג'אד אפאטו, 'אסון מהלך' מציע טוויסט רענן על הקומדיה הרומנטית המסורתית." באתר Metacritic הסרט קיבל ציון ממוצע של 75 מתוך 100, המבוסס על 45 ביקורות, המעיד על "ביקורות חיוביות בדרך כלל".
בישראל הסרט זכה לביקורות מגוונות. שמוליק דובדבני מאתר "ynet" כתב: "הסרט 'אסון מהלך' הוא סרט שישנן בו כמה סצנות קומיות מצוינות, אך קשה לומר שמדובר ביותר מאשר קריקטורה מוכרת." דורון פישלר מאתר "וואלה" ציין: "הקומדיה הרומנטית החדשה של ג'אד אפאטו לא מחדשת יותר מדי בז'אנר אליו היא משתייכת אבל היא תגרום לכם להתגלגל מצחוק וגם זה הישג לא קטן." אור סיגולי מאתר "סריטה" הוסיף: "בתוך 120 הדקות של סרטו החדש של ג'אד אפאטו, 'אסון מהלך', נמצאת קומדיה רומנטית תבניתית וחביבה בת שעה וחצי, כזו שכבר ראינו עשרות פעמים בעבר, אבל אנחנו תמיד שמחים לראות שוב."
הערות שוליים

↑  דובדבני, שמוליק (2015-07-28). ""אסון מהלך": הפה הגדול של איימי שומר". Ynet. נבדק ב-2025-03-16.
↑  זו תמיד אהבה: "אסון מהלך" הוא ממש לא אסון - וואלה תרבות, באתר וואלה, ‏2015-07-26
↑  "אסון מהלך", סקירה, באתר סריטה, ‏2015-07-23 (באנגלית)
ז'קוב ז'נו

ז'קוב אביעזר ז'נו (בצרפתית: Jekob Abiezer Jeno; נולד ב-22 ביוני 2000) הוא כדורגלן ניו קלדוני המשחק בעמדת הקשר בבית"ר ירושלים.
קריירה

ז'נו התחיל את הקריירה שלו בקבוצת הכדורגל המקומית דומאה בקלדוניה החדשה. בגיל 18 הצטרף לאמיין. ב-29 באוגוסט 2020 ערך את הופעת הבכורה שלו בקבוצה הבוגרת בהפסד 0–2 לליל ב'.
בקיץ 2021 חתם בגרנובל מהליגה הצרפתית השנייה.
ב-17 בספטמבר 2024 חתם בבית"ר ירושלים מליגת העל.
הערות שוליים

↑  אופיר סער‏, הזר השישי: בית"ר ירושלים הודיעה על החתמת אביעזר ז'נו, באתר וואלה, 17 בספטמבר 2024
ניק ג'וניור

| --- | --- |

 פרטי הערוץ
 מדינה:  ארצות הברית, ישראל, דרום אפריקה, פולין, רומניה, קנדה, בריטניה, אירלנד, גרמניה, הולנד, הודו, צרפת, פורטוגל
 קטגוריה:  ילדים, אנימציה
 סוג:  ערוץ טלוויזיה
 תאריך השקה:  28 בספטמבר 2009 
 בעלות:  ויאקום
 שפה:  מגוון רחב של שפות מקומיות (לפי מדינה), ספרדית, אנגלית, עברית, רוסית
 משרד ראשי:  ארצות הברית
 אזור קליטה:  העולם המערבי
 הצפנה:  וידאוגרד
 זמינות
 חבילה:  yes • HOT • +STING
 HOT:  אפיק 85 + SVOD
 yes:  אפיק 85 + VOD
 
 אתר רשמי
 
ניק ג'וניור (באנגלית: .Nick Jr) הוא ערוץ הבת של ניקלודיאון, המכוון לילדים בגילאי שתיים עד שמונה. בישראל שודרו תוכניות ערוץ הבת בערוץ ניקלודיאון ישראל ובערוץ הופ!. עד פברואר 2012 הערוץ שודר בשעות הבוקר בערוץ ניקלודיאון.
בפברואר 2012 ,הפך ניק ג'וניור לערוץ עצמאי בלעדי ללקוחות HOT (אפיק 85) ובינואר 2013 הוא  עלה גם ב-yes (אפיק 85). הערוץ משודר גם ב-+STING. באתר יש תוכניות המיועדות לגילאי שלוש עד שמונה.
תכנים בערוץ > סדרות מקור ישראליות

"וואלה קואלה"
"צוות הצלה"
"מיכל הקטנה והטונטונים"
"עולמו הקסום של מקס"
"יצירה בקצרה"
"זמן לזוז"
"מיץ ושיר"
"טל והתלתלים"
"מסעדת בונבון"
"מועדון המאפים הטובים"
"מסיבת יצירה"
"אני גדול"
"סיפורי פיות"
"מר למה וגברת ככה"
"מיקי בספארי" (לילדי yes בלבד)
"מיקי בפארק השעשועים" (לילדי yes בלבד)
"שטויות בחדשות"
"משפחת יום הולדת"
"תמר הבלשית וקפטן יום שלישי"
"הסוד של מיה"
"אגדות מרשמלו"
"ענבלי בא לי"
"דץ מארח חברים לחגים" (לילדי yes בלבד)
"שלוש ארבע לעבודה"
"טל והחברים – הקסם הגדול"
"קסום זום"
"רוני וקשיו"
"הנה ניני"
"צוות הצלה - בית הספר לשוטרים ולשוטרות"
"יורם החכם בממלכת המספרים"
"יורם החכם ואוצר האותיות"
"יורם החכם וקסם המדע"
"יורם החכם אביר הצורות"
"יורם החכם וענק האנגלית"
"בגינה של לין"
"המסעדה של מיקי"
"שעת סיפור בניק ג'וניור עם תומר שרון"
"רוני ותום"
"אימוניקי עם רועיקי מצחיקי"
תכנים בערוץ > סדרות רכש

"מגלים עם דורה" (Dora The Explorer)
"בובה" סדרה   2003
"דוקטור סוס"
"רוץ, דייגו, רוץ!" (Go, Diego, Go!)
"דורה וחברים בעיר הגדולה" (Dora and Friends: Into the City!)
"חבורת הגופים" (Bubble Guppies)
"מפרץ ההרפתקאות" (PAW Patrol)
"אובי" (Oobi)
"הרעשנים" (The Loud House)
"זהבית ופזית" (Shimmer and Shine)
"נלה הנסיכה האבירה" (Nella the Princess Knight)
"רובואוטו פולי" (Robocar Poli)
"זאק וקוואק" (Zac & Quack)
"אומי זומי" (Team Umizoomi)
"ראסטי" (Rusty Rivets)
"סאני" (Sunny Day)
"קוסמות קטנות" (Little Charmers)
"הרמזים של בלו" (Blue's Clues)
"כנפי העל" (Top Wings)
"מונסטר היי" (Monster High)
"המופע המוזיקלי של ג'ק" (Jack's Big Music Show)
"ראגרטס" (Rugrats)
"ביל הקטן" (Little Bill)
"קאי לאן" (Ni Hao, Kai-Lan)
"וונדר פטס" (Wonder Pets)
"השף הקטן" (The Tiny Chef Show)
"היום שבו הנרי פגש..." (The Day Henry Met)
"להלהלופסי" (Lalaloopsy)
"קמי" (Kemy)
"סיפורי כתם שמש" (Miss Spider's Sunny Patch Friends)
"גלימיס" (Glimmies)
"ונדה והחייזר" (Wanda and the Alien)
"אנה וחברים" (Anna & Friends)
"אלווין והצ'יפמנקס" (Alvin and the Chipmunks)
"יו גאבה גאבה!" (!Yo Gabba Gabba)
"חבורת החצר" (The Backyardigans)
"באו באו באבי" (!Wow! Wow! Wubbzy)
"הדרדסים" (The Smurfs)
"דורה" (Dora)
"להקת המרגלים" (Fresh Beat Band of Spies) - עתידי
"הפוני הקטן שלי: חברות היא קסם" (My Little Pony: Friendship is Magic)
"בלייז ומכוניות הענק" ("Blaze and the Monster Machines")
"קפה אפונית" ("Butterbean's Café")
"הרפתקאות פדינגטון" (The Adventures of Paddington)
"הרמזים של בלו ואתם!" (Blue's Clues & You!)
"ברבאבא והמשפחה!" (Barbapapa en famille !)
"פפה" (Peppa Pig)
"קפטן סנטיאגו" (Santiago of the Seas)
"צוות צבי" (Deer Squad)
"למקומות, היכון לרקוד!" (Ready Set Dance)
"בייבי שארק" (!Baby Shark)
"בייבי שארק - המופע הגדול!" (!Baby Shark's Big Show)
"ראבל והבנאים" (Rubble & Crew)
"בית הבובות של גבי" (Gabby's Dollhouse)
"דובי בוס" (Bossy Bear)
"שמוף" (Humf)
"פוקויו" (Pocoyo)
"44 חתולים" (44 Cats)
"אולי מטיילת" (Olive the Ostrich)
"תיק תיק תק" (Tickety Toc)
"אי הפאפינים" (Puffin Rock)
"הדובון הקטן" (Little Bear)
"פרנקלין הצב" (Franklin the Turtle)
"מגי והמפלץ שלה" (Maggie and the Ferocious Beast)
"נוני התמנון" (Oswald)
"יוצרים קטנים" (Small Creators)
"בוב הבנאי" (Bob the Builder)
"תומס הקטר" (Thomas & Friends)
"מיה ואני" (Mia and Me)
"קיפר" (Kipper)
"השף הקטן" (Tiny Chef)
"מקס ורובי" (Max & Ruby)
"טלטאביז" (Teletubbies)
"זהירות בדרכים עם פולי" (Trafficsafety with Poli)
"בטיחות האש עם רוי" (Fire Safety with Roy)
כלב כריש (Sharkdog)
דוזרים
האוגרים מאוגרדייל (Hamsters of Hamsterdale)
ניבה יכולה! (!Kiva Can Do)
כלב הבית

.
גזעים שונים של כלבים בפעולות שונות
כלב מגזע Smooth Collie
כלב רועים בפעולה
כלבי צ'יוואווה ודני ענק לשם השוואה
השוואה בין תחום הרגישות המרבית של ראיית הכלבים לזו של בני האדם
גור כלבים כבן חודשיים
כלב מגזע Toller רץ במים
כלב בשירות צי ארצות הברית במהלך אימון
כלב בולדוג
כלב כנעני – הכלב היחיד שמוצאו בישראל
הכלב קרוי "חברו הטוב ביותר של האדם"
כלב הוא שמו היום-יומי של כלב הבית (שם מדעי: Canis lupus familiaris), תת-מין של הזאב המצוי (Canis lupus), ממשפחת הכלביים, מסדרת היונקים הטורפים.
הכלב התפתח מהזאב, והוא בעל החיים המבוית הקדום ביותר. תוחלת החיים של הכלבים היא בין 11 ל-14 שנים, אך כלבים מעורבים וכלבים מגזעים מסוימים כמו כלב כנעני, סכיפרקה וגזעים נוספים של כלבי ציד יכולים לחיות גם בין 18 ל-22 שנים. כלבים קטנים מאריכים חיים יותר מכלבים גדולים.
צבעי כלבים נעים בין לבן לשחור, עם גוונים אדמדמים, אפורים וחומים ביניהם. כלבים הם חיות חברתיות הצדים בקבוצות.
איכות הקרבה השוררת זה אלפי שנים בין בני האדם לכלבים הקנתה לכלב את הכינוי "חברו הטוב ביותר של האדם".
פיזיולוגיה

הכלאות, אאוגניקה וסלקציה שנעשו על כלבים בידי האדם שינו והפרידו בין תכונותיהם של גזעי כלבים שונים. מכל מיני בעלי החיים, הכלב הוא המין עם השונות הגדולה ביותר בין פרטיו. עם זאת, לכל הכלבים קיימות תכונות משותפות שירשו מאבותיהם הקדמונים. כמו מרבית היונקים הטורפים, לכלב שרירים חזקים, מערכת דם המאפשרת לו פעילות מתפרצת וארוכת טווח, ושיניים המאפשרות לו לתפוס, להחזיק ולקרוע חפצים. שלד הכלב מאפשר ריצה וקפיצה. כפות רגליהם של הכלבים קטנות והם הולכים על בהונותיהם.
פיזיולוגיה > חוש ריח

חוש הריח של הכלבים מפותח במיוחד. הדבר מתאפשר הודות לאזורים המפותחים במוח הכלב המספקים את חישת הריח, והודות למספר עצום ביחס ליונקים אחרים של תאי עצב עשירים בקולטני ריח בחוטם. למרבית הכלבים בין 125 מיליון ל-220 מיליון קולטני ריח, ובגזעים מסוימים, כלבי דם במיוחד, מספר זה יכול להגיע גם עד ל-300 מיליון. זאת לעומת כ-6 מיליון קולטני ריח "בלבד" בבני אדם. משום שיש לכלבים תאים רבים כל כך באפם, אפשר אף לראות את התאים ללא כל עזרת מכשירים. כפי שבמוחם של בני אדם קליפת ראייה גדולה לעיבוד מידע חזותי, במוחם של כלבים קיימת קליפת הרחה (Olfactory cortex) גדולה, לעיבוד המידע המתקבל ממערכת החישה. הנפח הכולל של פקעות ההרחה (Olfactory Bulbs) במוחם של כלבים, ביחס לנפח המוח כולו, גדול פי 40 מהנפח היחסי של פקעות ההרחה במוחם של בני אדם.
מינים מסוימים בקרב הכלבים מצטיינים במציאת ריחות ספציפיים אפילו בהשוואה לשאר המינים בסוג (זאת הודות להשבחתם על ידי האדם באמצעות הכלאות וסלקציה חד כיוונית). עדיין לא ברור מהו המידע המדויק אותו קולט הכלב מריחות הסביבה, אך ידוע שהכלב מסוגל להבדיל בין שני סוגי ריחות:
ריח שמקורו באוויר: ריח שאורגניזם או חפץ משאיר בסביבתו כאשר הוא עובר בה. ריח שכזה הוא מקוטע, נעלם במהירות אך חזק באופן יחסי.
ריח שמקורו באדמה: ריח שאורגניזם או חפץ משאיר כחתימה על האדמה. ריח שכזה הוא בדרך כלל חלש יותר, נוטה להתערבב עם ריחות אחרים אך מתנדף באטיות רבה, תכונה המאפשרת לכלב להתחקות אחריו זמן רב לאחר החתימה הראשונית.
הדעה הרווחת כיום בקרב מאמני כלבים היא שהתכונה לעקוב אחרי ריח מסוים היא לחלוטין מולדת ואינה נרכשת. עם זאת, ניתן לאמן כלב להתמקד בריח בודד ולהתעלם מריחות אחרים שעלולים להסיח את תשומת ליבו של הכלב הלא מאומן.
חוש הריח המפותח של הכלבים מאפשר לאמן אותם לזהות(אנ') סוגים שונים של מחלת הסרטן.
פיזיולוגיה > חוש ראייה

כמו למרבית היונקים, לכלבים ראייה דו-צבעית (דיכרומטית; dichromatic) מאחר שהמדוכים בעיניהם מכילים קולטנים בעלי רגישות לשני אורכי גל בלבד. לעומתם, לבני אדם ראייה תלת-צבעית, ולכן ראייתם של כלבים ניתנת להקבלה עם אדם בעל עיוורון צבעים דו-צבעי (לדוגמה, דלטוניזם ירוק-אדום). גם צפיפותם של המדוכים ברשתיות עיניהם של כלבים פחותה מזו של בני האדם, בכיסוי של כ-20% בלבד משטח הרשתית, זאת לעומת הגומה המרכזית (ה-Fovea) ברשתית האדם ש-100% משטחה מכוסה מדוכים. בשל כך, יכולת ההפרדה הזוויתית, או חדות הראייה, של כלבים פחותה מזו של בני אדם ומוערכת כיכולת זיהוי של 12 מחזורי שינוי במעלה, או שתיים וחצי דקות קשת, בעוד שאדם בעל ראייה תקינה מסוגל להבחין ב-30 מחזורי שינוי במעלה, או דקת קשת אחת. עם זאת, לגזעים שונים של כלבים ישנם אזורים בהם צפיפות המדוכים עולה. לדוגמה, בגזעים בעלי חוטם קצר (המכונים ברכיצפאליים; Brachycephalic) ניתן למצוא עלייה בשיעור של פי שלושה מהצפיפות הרגילה, דבר המקרב את חדות ראייתם לזו של בני אדם. בגזעים בעלי חוטם מוארך (המכונים דוליכוצפאליים; Dolichocephalic), ובכלבי רוח בפרט, ישנו פס לרוחב הרשתית ובו צפיפות המדוכים גבוהה, דבר המקנה להם ראיית רוחב של עד 270 מעלות. זאת לעומת שדה ראייה של 180 מעלות בלבד בבני אדם. לכלבים טווח פזילה גדול יותר מבני אדם, והם מסוגלים לסובב את גלגלי עיניהם הרחק זה מזה (פזילה החוצה; Exotropia) עד יצירת הפרש זוויתי של בין 12 ל-25 מעלות, כתלות בגזע הכלב.
למרות חדות הראייה הגרועה של כלבים, יכולת ההבחנה שלהם משתפרת עבור פרטים הנמצאים בתנועה. כלבים הפגינו יכולת לזהות את בעליהם בזמן שהם נעים בתוך קבוצת בני אדם ממרחקים של עד 900 מטרים, יכולת שקטֵנה ל-500 עד 600 מטרים כשהאנשים אינם בתנועה.
גזעים מסוימים של כלבים, מראים נטייה גנטית מולדת לקוצר ראייה. לדוגמה, בכלבים מגזע רוטוויילר, אחד מכל שניים נמצא קצר ראייה.
חוש הראייה של הכלבים רגיש לשינויים בקצבים שבין 60 ל-70 הרץ, עובדה זו מקשה עליהם לצפות במכשירי טלוויזיה בעלי קצב רענון תמונה נמוך יותר המותאמים לבני אדם (במכשירים רבים קצב רענון התמונה הוא 50 או 60 הרץ בלבד).
פיזיולוגיה > חוש שמיעה

חוש השמיעה של הכלבים מפותח הרבה יותר מזה של בני האדם. לרוב גזעי הכלבים יכולת לשמוע גלי קול בתחום תדרים החל מ-40 הרץ ועד 45,000 הרץ, וגזעים מסוימים מסוגלים אף לשמוע תדרי קול עד 60,000 הרץ. תחום זה זהה בקירוב בגבול התחתון לזה של בני אדם, אך גבוה פי שניים עד שלושה מרגישות השמיעה של בני אדם בגבול העליון. כלומר, כלבים מסוגלים לשמוע קולות גבוהים פי שניים עד שלושה (שהם אוקטבה אחת עד כ-1.5 אוקטבות) מבני אדם. לכן, בתחום החפיפה בין שמיעת הכלבים ושמיעת בני האדם, כלבים מסוגלים להבחין בקולות גבוהים ממרחק גדול יותר מאשר בני אדם.
בנוסף, לכלבים יכולת להניע את אפרכסת האוזן, דבר המסייע להם באיתור הכיוון ממנו מגיע הקול. יכולת זו מושגת באמצעות 18 שרירים המסוגלים להטות, לסובב ולהגביה את אפרכסת האוזן של כלב למציאת מקור הקול.